Sentolbansas katedrāle

Sentolbansas katedrāle (angļu: St Albans Cathedral) jeb Sv. Albana katedrāles un abatijas baznīca (angļu: Cathedral and Abbey Church of St Alban) ir anglikāņu katedrāle, kas atrodas Anglijas dienvidos, Hārtfordšīras grāfistes Sentolbansas pilsētā. 1877. gadā dibinātās Sentolbansas diecēzes galvenā baznīca. Katedrāle sākta celt 11. gadsimtā un bija Sentolbensas abatijas galvenā baznīca līdz klosteru likvidēšanai 16. gadsimtā. 1877. gadā kļuva par katedrāles baznīcu. Katedrāles 85 metrus garais joms ir garākais Anglijā. Katedrālē glabājas Sv. Albana relikvijas. Sv. Albans bija pirmais Anglijas kristiešu svētais moceklis, sodīts ar nāvi 3. vai 4. gadsimtā romiešu Verulamijā (mūsdienu Sentolbansā). Ārējās saites Oficiālā tīmekļa vietne Vikikrātuvē par šo tēmu ir pieejami multivides faili. Skatīt: Sentolbansas katedrāle. Encyclopædia Britannica raksts (angliski) Katoļu enciklopēdijas raksts (angliski)